stanford-oval/wikipedia huggingface dataset:
Shahid Kapoor
Yksityiselämä

Kapoor on kasvissyöjä. Hän seurusteli näyttelijä Kareena Kapoorin kanssa vuosina 2004–2007. Tämän jälkeen Kapoor yhdistettiin useisiin vastanäyttelijöihinsä. Kapoor solmi järjestetyn avioliiton 13 vuotta nuoremman opiskelijan Mira Rajputin kanssa Delhissä 7. heinäkuuta 2015. Parilla on kaksi lasta, elokuussa 2016 syntynyt tytär ja syyskuussa 2018 syntynyt poika.
Filmografia

| Vuosi | Elokuva | Rooli | Muuta |
| --- | --- | --- | --- |
| 2003 | Ishq Vishk | Rajiv Mathur | Parhaan miestulokkaan Filmfare Awards -palkinto |
| 2004 | Fida | Jai Malhotra |  |
| 2004 | Dil Maange More | Nikhil Mathur |  |
| 2005 | Deewane Huye Paagal | Karan |  |
| 2005 | Vaah! Life Ho Toh Aisi! | Aditya ”Adi” Verma |  |
| 2005 | Shikhar | Jaidev ”Jai” Vardhan |  |
| 2006 | 36 China Town | Raj Malhotra |  |
| 2006 | Chup Chup Ke | Jeetu Prasad |  |
| 2006 | Vivah | Prem |  |
| 2007 | Fool N Final | Raja/Rahul |  |
| 2007 | Jab We Met | Aditya Kashyap | Parhaan miespääosan Filmfare Awards -ehdokkuus |
| 2008 | Kismat Konnection | Raj Malhotra |  |
| 2009 | Kaminey | Charlie/Guddu | Parhaan miespääosan Filmfare Awards -ehdokkuus |
| 2009 | Dil Bole Hadippa! | Rohan Singh |  |
| 2010 | Chance Pe Dance | Sameer Behl |  |
| 2010 | Paathshaala | Rahul Prakash Udyavar |  |
| 2010 | Badmaash Company | Karan |  |
| 2010 | Milenge Milenge | Amit ”Immy” Singh |  |
| 2011 | Mausam | Harinder ”Harry” Singh |  |
| 2012 | Teri Meri Kahaani | Jawed/Govind/Krish |  |
| 2013 | Bombay Talkies | Itsenään | Erikoisesiintyminen laulussa ”Apna Bombay Talkies” |
| 2013 | Phata Poster Nikla Hero | Vishwas Rao |  |
| 2013 | R… Rajkumar | Romeo Rajkumar |  |
| 2014 | Haider | Haider Meer | Parhaan miespääosan Filmfare Awards -palkinto |
| 2014 | Action Jackson | Itsenään | Erikoisesiintyminen laulussa ”Punjabi Mast” |
| 2015 | Shaandaar | Jagjinder Joginder |  |
| 2016 | Udta Punjab | Tejinder ”Tommy” Singh | Parhaan miesnäyttelijän Filmfare Awards -kriitikkopalkinto |
| 2017 | Rangoon | Nawab Malik |  |
| 2018 | Padmaavat | Ratan Singh |  |
| 2018 | Welcome to New York | Itsenään | Cameoesiintyminen |
| 2018 | Batti Gul Meter Chalu | Sushil Kumar Pant |  |
| 2019 | Kabir Singh | Kabir Singh | Parhaan miespääosan Filmfare Awards -ehdokkuus |
| 2021 | Jersey |  |  |
Aiheesta muualla

Kuvia tai muita tiedostoja aiheesta Shahid Kapoor Wikimedia Commonsissa
Shahid Kapoor Internet Movie Databasessa. (englanniksi)
Kapoor vaimonsa Mira Rajputin kanssa vuonna 2017.
USS Ajax (1864)

| USS Ajax |
| --- | --- |


Aluksen vaiheet
Rakentaja:  Snowden and Mason, Pittsburgh, Pennsylvania
Kölinlasku:  1862
Laskettu vesille:  18. joulukuuta 1864
Palveluskäyttöön:  1. tammikuuta 1867
Poistui palveluskäytöstä:  1. syyskuuta 1898
Loppuvaihe:  myyty 10. lokakuuta 1899
Tekniset tiedot
Uppouma:  3 990 t
Pituus:  80,19 m
Leveys:  16,92 m
Syväys:  4,47 m
Nopeus:  12 solmua
Miehistöä:  150
Aseistus
Aseistus:  4 × BL 10" -tykkiä 2 × 4" tykkiä 2 × 3 naulan tykkiä
USS Ajax (ex- USS Manayunk) oli Yhdysvaltain laivaston vuonna 1864 vesillelaskettu Canonicus-luokan monitori.
Valmistus

Laivaston edustajat ja laivanrakennusyritys Snowden ja Mason allekirjoittivat 15. syyskuuta 1862 sopimuksen aluksen valmistamisesta ja työt aloitettiin pian sen jälkeen Pittsburghissa Pennsylvaniassa. Alus oli huhtikuussa 1864 valmis vesillelaskuun, mutta Ohion alhainen vedenpinta viivästytti laskua aina 18. joulukuuta asti. Tällöin Yhdysvaltain sisällissodan merisotatoimet oli kuitenkin jo saatu päätökseen ja aluksen varustaminen keskeytettiin ennen kahden Dahlgrenin matalapaineisen viidentoista tuuman tykin asennusta. Alus hinattiin alas Mississippijokea, kunnes se ankkuroitiin New Orleansissa. Manayunk nimettiin uudelleen USS Ajaxiksi 15. kesäkuuta 1867.
Palvelus

Alus otettiin palvelukseen 1. tammikuuta 1871 päällikkönään Charles Love Franklin. Alus saatettiin merikelpoiseksi ja siirrettiin Key Westiin Floridaan, missä se oli rannikkopuolustustehtävissä osana Pohjois-Atlantin laivuetta. Alus poistettiin palveluksesta 1. heinäkuuta ja ankkuroitiin Philadelphian laivastontelakalle.
Kalliiden korjausten jälkeen alus palautettiin palvelukseen 13. tammikuuta 1874 päällikkönään Joseph N. Miller, minkä jälkeen se palasi Pohjois-Atlantin laivueeseen. Alus poistettiin palveluksesta 27. heinäkuuta 1875 ja ankkuroituun Port Royaliin Etelä-Carolinaan. Se palautettiin palvelukseen 5. marraskuuta Port Royalissa, mihin se jäi, kunnes siirrettiin James-joelle. Seuraavina vuosina se oli Brandonissa ja City Pointissa Virginiassa, kunnes alus sijoitettiin reserviin 30. kesäkuuta 1891 Richmondissa.
Alus lainattiin 26. syyskuuta 1895 New Jerseyn puolisotilaalliselle laivastolle (engl. New Jersey Naval Militia) ja ankkuroitiin Camdeniin. Espanjan-Yhdysvaltain sodan aikana alus palautettiin laivastolle ja palvelukseen 9. heinäkuuta 1898 Baltimoreen vartioalukseksi. Yhdysvaltain sotamenestys teki satamien puolustamisesta tarpeetonta, joten alus poistettiin palveluksesta 1. syyskuuta 1898 jo ennen taistelukuntoon palauttamisen päättymistä.
Alus myytiin 10. lokakuuta 1899 Philadelphian laivastontelakalla.
Soittoääni

Soittoääni on matkapuhelimiin tarkoitettu ääni, joka ilmaisee puhelun saapumista. Useimmissa soittoäänissä on jonkin tunnetun kappaleen melodia, mutta nykyään on markkinoilla myös soittoääniä, joissa on puhetta tai muuta nauhoitettua ääntä.
Ensimmäiset soittoäänet olivat monofonisia, eli niissä soi vain yksi sävel kerrallaan. Uudemmat moniääniset eli polyfoniset ja melodiset soittoäänet sisältävät useampia yhtäaikaisia säveliä, joilla melodiaan saadaan syvyyttä ja ne kuulostavatkin enemmän musiikilta. Moniääniset soittoäänet voivat olla 16- tai 40-kanavaisia. Nokia 3510 oli ensimmäinen matkapuhelin, joka pystyi toistamaan moniäänisiä soittoääniä.
Maailman ensimmäinen kaupallinen soittoäänien latauspalvelu oli Yomi Median Radiolinjalle (nyk. Elisa) tuottama Jukeboksi-palvelu, jonka web-sivusto avattiin syksyllä 1998. Palvelussa käyttäjä pystyi valmiiden soittoäänien lataamisen lisäksi myös säveltämään itse soittoääniä ja julkaisemaan ne muiden ladattaviksi. Palvelusta tuli nopeasti hyvin suosittu, minkä jälkeen soittoäänien latauspalvelut alkoivat yleistyä ympäri maailmaan. Soittoääniliiketoiminta arvioitiin vuonna 2006 noin 6 miljardin dollarin arvoiseksi . Suomalainen Vesa-Matti Paananen, joka oli vastuussa Jukeboksi-palvelun kehittämisestä Radiolinjalle, palkittiin kesäkuussa vuonna 2004 Mobile Entertainement Forumin (MEF) Special Recognition Award -palkinnolla "kaupallisten soittoäänien isänä".
Soittoäänet synnyttivät kokonaan uuden teollisuuden alan, kun tunnettuja sävelmiä alettiin muokata matkapuhelimiin sopiviksi soittoääniksi.
Soittoäänen voimakkuus on yleensä säädettävissä. Joissakin tiloissa soittoäänten käyttäminen on periaatteessa kiellettyäkin kuten kirjastoissa. Jos puhelimessa on käytettävissä myös värinähälytys, voi soiton tai viestin havaita värinästä.
Siuron kirkko

| Siuron kirkko |
| --- | --- |

Sijainti:  Siurontie 67, Nokia
Koordinaatit:  61°28′29″N, 023°20′08″E
Seurakunta:  Nokian seurakunta
Rakentamisvuosi:  1910
Suunnittelija:  Heikki Tiitola
Istumapaikkoja:  210
Tyylisuunta:  Uusgotiikka
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Siuron kirkko on Nokian seurakunnan kirkkorakennus Siuron kylässä Nokialla. Kirkko on alun perin rakennettu rukoushuoneeksi. Sen suunnitteli rakennusmestari Heikki Tiitola ja se valmistui vuonna 1910. Rukoushuone rakennettiin lahjatontille ja Metsähallitus lahjoitti tarvittavan puutavaran. Rakennus korjattiin vuonna 1938 kirkoksi, Nokian seurakunnan kirkko siitä tuli vuonna 1956. Puinen pitkäkirkko on tyyliltään uusgoottilainen, myös puujugend-luonnehdintaa käytetään.
Kirkkoa on korjattu vuosina 1983–1984, jolloin muun muassa luovuttiin kiinteistä penkeistä. Kirkkosali kalustettiin irtotuolein, joten se voidaan muuntaa moneen eri käyttötarkoitukseen.
Siuron kirkko sijaitsee kyläkeskuksessa Siuronkalliolla Kuloveden rannalla. Siuronkallio vanhoine työväen asuntoalueineen kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin.
Aiheesta muualla

Kuvia tai muita tiedostoja aiheesta Siuron kirkko Wikimedia Commonsissa
Uno (kappale)

| ”Uno” Muse |
| --- | --- | --- |

Singlen tiedot
 Albumilta: Showbiz
 Julkaistu: 14. kesäkuuta 1999
 Tuottaja(t): John Leckie
 Tyylilaji: Vaihtoehtorock
 Kesto: 03.38
 Levy-yhtiö: Mushroom Records
Musen muut singlet
|   | ”Uno” 1999 | ”Cave” 1999 |
Uno on brittiläisen rockyhtyeen Musen single sen esikoisalbumilta Showbiz. Uno on yhtyeen ensimmäinen julkaistu single, tosin he olivat julkaisseet aikaisemmin kaksi EP:tä. Levy julkaistiin Yhdistyneessä kuningaskunnassa 14. kesäkuuta 1999 CD:lle ja 7'' vinyylilevylle.
Videot

Kappaleeseen tehtiin kolme videoa. Ensimmäinen nauhoitettiin Tower Bridgellä ja sisältää myös lyhyitä pätkiä live-esiintymisistä.
Toisessa videossa yhtye soittaa huoneessa. Nainen yrittää suunnistaa yhtyeen luo käytävillä.
Kolmas video on tehty kokonaan live-esiintymisistä.
Kappaleet > CD

Uno - 3.38
Jimmy Kane - 2.59
Forced In - 4.17
Kappaleet > 7'' Vinyylilevy

Uno (vaihtoehtoinen versio)
Agitated - 2.19
Kappaleet > Ranskan julkaisu

Uno - 3.38
Jimmy Kane - 2.59
Forced In - 4.17
Kappaleet > Saksan julkaisu

Uno (radio edit)
Pink Ego Box - 3.32
Do We Need This? - 3.24
Muscle Museum (video)
Aiheesta muualla

Yhtyeen virallinen kotisivu
Uno (kappale) Musewikissä
Uno (single) Musewikissä
Kappaleen sanoitukset
Muse
| --- | --- |
Studioalbumit:   Showbiz  Origin of Symmetry  Absolution  Black Holes and Revelations  The Resistance  The 2nd Law  Drones  Simulation Theory  Will of the People 
Kokoelmat ja konserttitallenteet:   Hullabaloo Soundtrack  Absolution Tour  HAARP  Live at Rome Olympic Stadium 
Demot ja EP:t:   This Is A Muse Demo  Muse  Muscle Museum  Random 1-8  Dead Star/In Your World  Summer Stadiums 2010  Live at Köln Gloria Theatre
Siru Airistola

| Siru Airistola> Henkilötiedot |
| --- | --- |
Syntynyt: 24. syyskuuta 1987 (ikä 37) Vaasa
Ammatti:  laulaja, lauluntekijä
Muusikko
Taiteilijanimi:  Siru
Laulukielet:  suomi englanti
Tyylilajit:  popmusiikki 
Levy-yhtiöt:  Universal Music (2014–2016)
Aiheesta muualla
Kotisivut
  [ Muokkaa Wikidatassa ] [ ohje ]  
Siru Airistola (s. 24. syyskuuta 1987 Vaasa) on suomalainen laulaja, joka voitti The Voice of Finland -laulukilpailun kolmannen tuotantokauden vuonna 2014. Hän lauloi finaalissa voittajakappaleena hänelle tehdyn ”Sä et kulu pois” -kappaleen. Voiton myötä hän sai levytyssopimuksen Universal Musicin kanssa.
Keväällä 2014 Airistola näytteli Ihmemaa Oz -musikaalissa Vaasan kaupunginteatterissa. Hän valmistui 2016 teatterimuusikoksi Tampereen Ammattikorkeakoulusta.
Hänen ensimmäisen albuminsa säveltäminen alkoi keväällä 2014. Sirun toinen single, ”Kaksi naista”, hänen esikoisalbumiltaan Solmut julkaistiin 7. marraskuuta 2014.
Airistola osallistui Uuden Musiikin Kilpailuun 2015 kappaleella ”Mustelmat”, mutta karsiutui kilpailun karsinnoissa.
Airistola tekee itsensä lisäksi kappaleita myös muille artisteille. Joulukuussa 2016 Airistola julkaisi omakustanteisesti uuden ”Läpikulkumatkalla” -singlen, joka on osa vuonna 2017 järjestettävää Koko Suomi tanssii -kampanjaa. Helmikuussa 2018 hän julkaisi uuden singlen nimeltään The Light.
Vuonna 2019 Airistola julkaisi kaksi singleä, Habit ja Hold Up, jotka olivat singlelohkaisuja tulevalta vuoden 2020 EP:ltä. Tammikuussa 2020 Airistola  julkaisi EP-levyn Habit. Se oli kunnianosoitus oikeille instrumenteille ja muusikoille. Huhtikuussa 2021 ilmestyi Airistolan uusi, elektonista skandipoppia sisältävän singlen I Wanna Feel.
Diskografia > Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Habit |  Julkaistu 31. tammikuuta 2020  Omakustanne  Formaatti: CD / Digitaalinen |  |  |
| Solmut |  Julkaistu: 27. helmikuuta 2015  Levy-yhtiö: Universal Music  Formaatti: CD / Digitaalinen | – | – |
| Your Impression |  Julkaistu 2013  Omakustanne  Formaatti: CD / Digitaalinen |  |  |
Diskografia > Singlet

| Vuosi | Single | Latauslista | Singlelista | Radiolista | Albumi |
| --- | --- | --- | --- | --- | --- |
| 2013 | ”Your Impression” | – | – | – |  |
| 2014 | ”Sä et kulu pois” | – | – | 84  | Solmut |
| 2014 | ”Kaksi naista” | – | – | 56  | Solmut |
| 2015 | ”Mustelmat” | – | – | – | Solmut |
| 2015 | ”Lempi-ihminen” | – | – | – | Solmut |
| 2015 | ”Et oo se sama” | – | – | – | Solmut |
| 2016 | ”Läpikulkumatkalla” | – | – | – |  |
| 2018 | ”The Light” | – | – | – |  |
| 2019 | "Habit" |  |  |  | Habit |
| 2019 | "Hold Up" |  |  |  |  |
| 2019 | "Ilman Mua" Ruuskane feat. Siru |  |  |  |  |
| 2020 | "Liikaa" Kekkonen feat. Siru ja Juno |  |  |  | Siunattu |
| 2020 | "I'm Not Leaving You" |  |  |  | Habit |
| 2021 | "I Wanna Feel" |  |  |  |  |
Shawn Hopkins

| Shawn Hopkins> Henkilötiedot |
| --- | --- |
Koko nimi:  Shawn Dominique Hopkins
Syntynyt: 9. toukokuuta 1995 (ikä 29) Nokia
Kansalaisuus:   Suomi
Koripalloilija
Pelipaikka:  Heittävä takamies / Pieni laitahyökkääjä
Pituus:  195 cm
Paino:  85 kg
Pelaajaura
Yliopistojoukkueet
2015–2018 2018–2019:  Troyn yliopisto North Georgia
Seurajoukkueet
2011–2015 2019–2020 2020–2021 2021–2022 2022–2023 2023–:   BC Nokia  BC Nokia  Tampereen Pyrintö  Stjarnan  SCMU Craiova  Karhubasket
Maajoukkueet
2016–:   Suomi
Ottelut (pisteet):  13 (34)
Aiheesta muualla
FIBA
Shawn Dominique Hopkins (s. 9. toukokuuta 1995 Nokia) on suomalainen koripalloilija. Kaudella 2020–2021 Hopkins saavutti Tampereen Pyrinnössä Suomen cupin hopeaa ja Korisliigan vuoden kehittyneimmän pelaajan palkinnon. Hän on edustanut myös Suomen miesten maajoukkuetta.
Ura > Seurajoukkueet

Hopkinsin kasvattajaseura on BC Nokia jonka toiseksi korkeimmalla sarjatasolla pelanneeseen edustusjoukkueeseen hän nousi kaudeksi 2011–2012. Tulokaskaudellaan hän teki I-divisioonassa keskimäärin 8,9 pistettä ottelua kohden. Hän edusti seuraa kauteen 2014–2015 asti, joka oli myös pisteiden valossa hänen parhaansa Nokialla. Kauden aikana hän teki keskimäärin 10,8 pistettä ottelua kohden.
Kesällä 2015 Hopkins siirtyi pelaamaan yhdysvaltalaiseen Troyn yliopistoon. Viimeisen yliopistokautensa 2018–2019 hän edusti North Georgiaa. Kesällä 2019 Hopkins palasi BC Nokiaan.
Kesäkuussa 2020 Hopkins siirtyi Tampereen Pyrintöön jossa pelasi hyvän kauden. Pyrintö sijoittui Korisliigan runkosarjassa toiseksi ja hävisi pronssiottelun sijoittuen neljänneksi. Suomen cupissa Pyrintö eteni loppuotteluun jossa taipui jatkoajan jälkeen Seagullsille. Hopkins teki Pyrinnölle loppuottelussa 32 pistettä seitsemän kolmen pisteen korin ryydittämänä ja otti seitsemän levypalloa joista viisi hyökkäyspäässä. Kauden päätteeksi Hopkins palkittiin Korisliigan vuoden kehittyneimmän pelaajan palkinnolla.
Kesällä 2021 Hopkins siirtyi Islannin pääsarjajoukkue Stjarnaniin.
Ura > Maajoukkue

Hopkins pelasi Suomen nuorisomaajoukkueissa 82 ottelua ja teki 522 pistettä. Haastajamaajoukkueessa hän pelasi vuosien 2017 ja 2019 universiadeissa. Miesten maajoukkueessa Hopkins debytoi kesällä 2016 ottelussa Belgiaa vastaan.
Yksityiselämä

Hopkinsin isä, yhdysvaltalaissyntyinen Garcia Hopkins pelasi koripalloa NBA:ssa ja pääsarjatasolla. Hopkinsin yhdysvaltalaissyntyinen puoliso Lynsey Kelly on pelannut jalkapalloa Suomen pääsarjassa.
Vampires Are Alive

| Vampires Are Alive |
| --- | --- |
 DJ Bobo.
Kappaleen tiedot
Esittäjä(t):  DJ Bobo
Säveltäjä(t):  DJ Bobo
Sanoittaja(t):  DJ Bobo
Albumilta:  Vampires
Euroviisutiedot
Vuosi:  2007
Maa:  Sveitsi
Kieli:  englanti
Sijoitus semifinaalissa:  20.
Pisteet semifinaalissa:  40
Sanat:  sanoitus
Vampires Are Alive on DJ Bobon esittämä kappale, joka edusti vuoden 2007 Eurovision laulukilpailussa Sveitsiä.
Kappale päätyi semifinaalissa 20. sijalle ja sai 40 pistettä. Kappale oli suurimpia ennakkosuosikkeja, mutta se karsiutui kilpailun semifinaalissa.
Kappale julkaistiin erillisenä singlenä sekä artistin vuonna 2007 ilmestyneeseen albumiin Vampires.
USS Achernar

| USS Achernar |
| --- | --- |


Aluksen vaiheet
Rakentaja:  Federal Shipbuilding and Drydock Company, Kearney, New Jersey
Kölinlasku:  6. syyskuuta 1943
Laskettu vesille:  3. joulukuuta 1943
Palveluskäyttöön:  31. tammikuuta 1944
Poistui palveluskäytöstä:  1. heinäkuuta 1963
Loppuvaihe:  romutettu 1982
Tekniset tiedot
Uppouma:  14 200 t
Pituus:  139,95 m
Leveys:  19 m
Syväys:  8,03 m
Nopeus:  16,5 solmua
Miehistöä:  429
Aseistus
Aseistus:  1 × DP 5"/38 tykkiä 8 × 40 mm ilmatorjuntatykkiä 18 × 20 mm ilmatorjuntatykkiä
USS Achernar (runkonumero AKA-53) oli Yhdysvaltain laivaston vuonna 1943 vesillelaskettu Andromeda-luokan kuljetusalus (engl. Attack Cargo Ship).
Valmistus

Maritime Commission tilasi aluksen runkonumerolla MC208 Kearnystä New Jerseystä Federal Shipbuilding and Drydock Companyltä, missä köli laskettiin 6. syyskuuta 1943. Alus laskettiin vesille 3. joulukuuta kumminaan Adela Rogers St. John. Laivasto lunasti aluksen 29. tammikuuta 1944 ja se otettiin palvelukseen 31. tammikuuta päällikkönään H. R. Stevens.
Palvelus

Alus poistettiin palveluksesta 1. heinäkuuta 1963 ja se siirrettiin Maritime Administrationin valvontaan. Laivasto lunasti aluksen 29. tammikuuta 1964, mutta alusta ei otettu kuitenkaan aktiivipalvelukseen ennen sen siirtoa Espanjalle 2. helmikuuta 1965.
Espanjan laivasto

Alus liitettiin Espanjan laivastoon nimellä Castilla ja runkonumerolla TA21. Alus romutettiin vuonna 1982.
VP9

| VP9 |
| --- | --- |

Tiedostopääte:  .webm .mkv
Tiedoston tyyppi:  videonpakkausformaatti
Säilöjä:  WebM, IVF
Laajennus:  perustuu VP8:aan, toimii perustana AV1:lle
Standardi(t):  Bittivirran spesifikaatio
VP9 on Googlen kehittämä avoin ja lisenssimaksuton videonpakkausformaatti, jota käytetään digitaalisen videon tiivistämiseen ja purkamiseen.
VP9 on VP8:n seuraaja ja kilpailee MPEGin HEVC-formaatin kanssa. HEVC:istä poiketen tuki VP9-videolle on yleinen ominaisuus verkkoselaimissa: maaliskuussa 2017 VP9-videon ja Opus-äänenpakkauksen yhdistelmä WebM-tiedostomuotoon käärittynä oli tuettu ominaisuus 77 %:ssa käytössä olevista verkkoselaimista. Suosituimmista verkkoselaimista vain kahdesta, Internet Explorerista ja Safarista, puuttuu tuki VP9:lle. Android-käyttöjärjestelmä on tukenut VP9:ää versiosta 4.4 lähtien, vaikkakin laitteistokiihdytyksen saatavuus vaihtelee.
Jotkin pakkausformaatin osat käyttävät Googlen omistamien patenttien alaisia tekniikoita. Yhtiö antaa kenen tahansa käyttää sen omistamia VP9:ään liittyviä patentteja sillä ehdolla etteivät niiden käyttäjät haasta muita VP9:n käyttäjiä oikeuteen patenttirikkomuksista.
Historia

VP9 on kehitetty 2011-2013 ja se pohjautuu VP8-formaattiin.
Tekniset yksityiskohdat

VP9 ei ole ns. säiliömuoto, eli valmis datapaketti ei sisällä ääntä, erikielisiä tekstitysraitoja, väliotsikoita ("Chapters") tai juuri muuta kuin pakatun videon. Tästä syystä sillä ei ole omaa tiedostopäätettä; se ei ole itsenäinen elokuvatiedosto vaan pelkästään osa siitä eli videonpakkaus. Pakkaus on häviöllinen kuten videopakkaukset yleensäkin, eli sitä ei voi käyttää datan pakkaamiseen. VP9-pakattua videota levitetään pääsääntöisesti WebM-säiliömuodossa, ja äänenpakkaus WebM:ssä on Vorbis. Säiliömuodoista käytetään myös termiä "kääre".
VP9 tekee paljon parannuksia edeltäjäänsä VP8:aan. VP9 tukee 32×32 pikselin kokoisten superblokkien käyttöä, ja kehittäjien aikeena on lisätä tuki 64x64 pikselin superblokkeja varten. Nelipuu-koodausformaattia käytetään superblokkien koodauksessa.
VP9-pakettia voisi pitää kasana peräkkäisiä kuvia, missä jokaisella kuvalla on yksiselitteinen ja tarkka järjestysnumero sekä aikaleima, mutta muodot ja värit ovat likiarvoja halutun verran. Mitä pienemmäksi paketti halutaan, sitä epätarkempi on kuvajono. Aikaleimat ovat välttämättömiä, että äänet ja tekstit saadaan tahdistettua videoon ja sisältö näytettyä samalla nopeudella kuin kuvaushetkellä.
Standardiversio tukee seuraavia väriavaruuksia: Rec. 601, Rec. 709, SMPTE-170, SMPTE-240 ja sRGB.
Profiilit

Standardiversio on määrittänyt kaksi profiilia: profiili 0 ja profiili 1. Jälkimmäinen on valinnainen, ja se tukee valon ja värin pakkaussuhteita (engl. chroma subsampling) 4:2:2 ja 4:4:4, alfakanavaa ja syvyyskanavaa. Kehitteillä on profiili, jonka syvyyskanava päästää läpi 10 bittiä aiemman kahdeksan sijaan. Tällä voi olla merkitystä normaalikontrastin kuvissa, esim. kun pitää erottaa maastopukuinen sotilas maastosta, tai tumma kohde varjosta.
Kilpailevat videopakkausalgoritmit

H.264 – Yleinen ja tehokas ISO-standardi, maksullinen
HEVC – H.264:n seuraaja, toiselta nimeltään H.265
VC-1 – Microsoftin kehittämä videopakkaus
Valtakunnanosa. Suurvalta ja valtakunnan hajoaminen 1560–1812

| Valtakunnanosa>  Suurvalta ja valtakunnan hajoaminen 1560–1812.Riksdelen. Stormakt och rikssprängning 1560–1812 |
| --- | --- |

Alkuperäisteos
Kirjailija:  Nils Erik Villstrand
Kieli:  ruotsi
Kustantaja:  Svenska litteratursällskapet i Finland
Julkaistu:  2009
Suomennos
Suomentaja:  Jussi T. Lappalainen, Hannes Virrankoski
Kustantaja:  Svenska litteratursällskapet i Finland
Julkaistu:  2012
Sivumäärä:  424
ISBN:  978-951-853-256-6
Sarja: Suomen ruotsalainen historia
Edeltävä:  Ruotsin itämaa. Esihistoriasta Kustaa Vaasaan
Löydä lisää kirjojaKirjallisuuden teemasivulta
Valtakunnanosa. Suurvalta ja valtakunnan hajoaminen 1560–1812 (ruots. Riksdelen. Stormakt och rikssprängning 1560–1812) on toinen osa Svenska litteratursällskapet i Finlandin julkaisemasta neliosaisesta teossarjasta Suomen ruotsalainen historia, jonka aiheena on ruotsalaisuus Suomen historiassa. Åbo Akademin Pohjoismaiden historian professorin Nils Erik Villstrandin kirjoittama kirja ilmestyi ruotsiksi vuonna 2009 ja suomeksi Jussi T. Lappalaisen ja Hannes Virrankosken kääntämänä vuonna 2012. Teossarjan ensimmäinen osa, Kari Tarkiaisen kirjoittama Ruotsin Itämaa. Esihistoriasta Kustaa Vaasaan, ilmestyi ruotsiksi vuonna 2008 ja suomeksi vuonna 2010.
Aiheesta muualla

Honkala, Juha: Nils Erik Villstrand: Valtakunnanosa. Suurvalta ja valtakunnan hajoaminen 1560–1812 [The constituent state. Great power and disintegration 1560–1812] Books from Finland. Viitattu 15.3.2014.013
Kokkonen, Jukka: Nils Erik Villstrand, Valtakunnanosa. Suurvalta ja valtakunnan hajoaminen 1560–1812. (Arvostelu) Historiallinen aikakauskirja, 2013, nro 4, s. 516.
Lindgren, Klaus: Suomi ruotsalaisimmillaan Agricola. Suomen historiaverkko.  3.6.2013. Turun yliopisto. Viitattu 15.3.2014.
USS Abraham Lincoln (CVN-72)

| USS Abraham Lincoln (CVN-72) |
| --- | --- |
 USS Abraham Lincoln

Aluksen vaiheet
Rakentaja:  Newport News Shipbuilding and Drydock Company, Newport News, Virginia
Kölinlasku:  3. marraskuuta 1984
Laskettu vesille:  13. helmikuuta 1988
Palveluskäyttöön:  11. marraskuuta 1989
Tekniset tiedot
Uppouma:  97 000 t
Pituus:  332,8 m
Leveys:  76,8 m
Syväys:  12,5 m
Koneteho:  194 MW
Nopeus:  56 km/h
Miehistöä:  3 200 laivahenkilökuntaa ja 2 480 lentohenkilökuntaa
Aseistus
Aseistus:  RIM-7 Sea Sparrow RIM-116 90 lentokonetta ja helikopteria
USS Abraham Lincoln (runkonumero CVN-72) on Yhdysvaltain laivaston Nimitz-luokan lentotukialus.